Základná škola s materskou školou, Dolné Zelenice 109, 920 52

**Dodatok č.3**

**k prevádzkovému poriadku základnej školy od 2.9.2020 do 16.9.2020**

**/**prevádzka a vnútorný režim základnej školy a školského klubu detí ,podmienky na zaistenie bezpečnosti a ochrany zdravia žiakov /

1. **Priestory školy, kde prebieha vyučovanie**

Budova pre 1.stupeň kmeňové učebne pre žiakov 1.-3. ročníka

knižnica 1.stupeň – IZOLAČKA

Budova pre 2.stupeň kmeňové učebne 4. – 9. ročník

počítačová učebňa - IZOLAČKA

1. **Organizácia výchovno-vzdelávacej činnosti**

Budeme dodržiavať zásadu ROR- rúško, odstup, ruky

*Príchod do školy:*

**Žiaci 1. stupňa /budova pre 1.stupeň/**

Do budovy budú prichádzať cez vchod č. 1 žiaci 1. a 3.ročníka a vchod č.2 žiaci 2.ročníka.

**Žiaci 4. - 9.ročníka / budova č.2,3 a hlavná budova/**

Do budovy budú prichádzať cez príslušné vchody, kde je učebňa danej triedy.

*Ranný filter:*

Pri vstupe do budovy školy prebehne dezinfekcia rúk pri všetkých vstupoch do budov .

*Vyučovanie:*

Pedagogickí zamestnanci budú dbať na umývanie rúk ,časté vetranie, upozorňovať na dodržiavanie hygienických pravidiel pri kýchaní a kašľaní., aktivity organizovať tak, aby bolo možné časť dňa tráviť v exteriéri.

Žiak musí mať 2 rúška / jedno rezervné/ , hygienické vreckovky. /

Utieranie rúk je zabezpečené papierovými utierkami. Rúško nosí žiak v spoločných priestoroch, na chodbách, v jedálni, pokiaľ nekonzumuje jedlo.

Žiak 1.stupňa nosí rúško v triede dobrovoľne, žiak 2. stupňa povinne.

Do 16.9.2020 sa nebudú vyučovať predmety ETV, NBV v zmiešaných skupinách.

TSV na 2. stupni len v exteriéri do 20.9.2020

*Odchod zo školy:*

Zákonný zástupca /poverená osoba/ musí dieťa čakať mimo budovy školy. Zákonnému zástupcovi /poverenej osobe/ nie je povolený vstup do budovy školy, okrem žiakov 1.ročníka. Zákonný zástupca /poverená osoba/ žiaka môže vstupovať iba do šatne budovy školy.

*Školský klub detí:*

Prevádzka ŠKD je zabezpečená do 16,00 h v dvoch oddeleniach.

1.skupina – 1. a 2. ročník

2.skupina – 3. a 4. ročník

1. ***Stravovanie***

*Platí Dodatok č.2 k prevádzkovému poriadku pre zariadenie školského stravovania pri ZŠ.*

***Čistota a údržba priestorov***

Upratovanie a dezinfekcia bude prebiehať 3-krát denne, ráno po príchode žiakov do tried,

 po skončení vyučovania, pred a po skončení prevádzky ŠKD. Dezinfikované budú dotykové plochy, ostatné povrchy a predmety, ktoré zvlášť používa veľký počet ľudí.

V miestnostiach, kde sa zdržujú jednotlivé skupiny bude zabezpečené časté vetranie.

Ranný filter - dezinfekcia rúk, vybavenie toaliet, zabezpečenie odstupov pri vchádzaní do budov, oddelený priestor pri vonkajších aktivitách pre jednotlivé skupiny, zabezpečenie smetných košov / odstránenie vrchného uzáveru/ zodpovedajú požiadavkám aktuálnych hygienicko-epidemiologických nariadení a opatrení.

1. ***Pri podozrení na ochorenie***

Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy. Ak žiak v priebehu dňa vykazuje niektorý z možných príznakov COVID-19, bude umiestnený do samostatnej miestnosti a školy bude kontaktovať zákonných zástupcov, ktorí ho bezodkladne vyzdvihnú.

O podozrení na nákazu COVID – 19 základná škola informuje príslušný RÚVZ tak, ako je to v prípade iných infekčných ochorení. Ak sa u zamestnanca základnej školy alebo školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

Základná škola postupuje podľa usmernenia RÚVZ v Trnave v prípade potvrdenia ochorenia.

1. ***Pokyny pre zamestnancov***

Pri prvom nástupe do školy predložia zamestnanci vyplnenia dotazník.

Nepedagogický zamestnanec školy nosí rúško alebo ochranný štít.

Pedagogický a odborný zamestnanec nosí rúško alebo ochranný štít pri výkone výchovno-vzdelávacieho procesu, v ostatných prípadoch nosí rúško alebo ochranný štít.

1. ***Pokyny pre rodičov***

Žiak **pri prvom vstupe do školy** odovzdá zákonným zástupcom podpísané **Vyhlásenie zákonného zástupcu o zdravotnom stave a Zdravotný dotazník** /tlačivá sú k dispozícii na stiahnutie na stránke školy/ **a po každom prerušení dochádzky v trvaní viac ako 3 dni**.

Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestnym príslušným regionálnym hygienikom. Za týchto podmienok je dieťa zo školy vylúčené.

V Dolných Zeleniciach, 25.8.2020